2020. gada 17. decembrī

**2020. gadu noslēgs Eberspacher Pasaules kausa ceturtais posms**

Eberspacher Pasaules kausa ceturtajam posmam, kas norisināsies Vinterbergā, Vācijā šajā nedēļas nogalē, 19. un 20. janvārī, ir pieteikušies 129 atlēti no 21 nācijas. 44 vīri, 37 sievietes un 24 divvietīgās ekipāžas.

Pirmo reizi Pasaules kausa posmā piedalīsies Īrija, kura šī gada FIL tiešsaistes Kongresā 20. novembrī tika uzņemta kā pagaidu jaunā dalībvalsts Starptautiskajā kamaniņu sporta ģimenē. Īrijas valstsvienību dāmu konkurencē pārstāvēs Elsa Desmonda *(Elsa Desmond),* kura 18. novembrī pirmo reizi dosies uz starta, lai Nāciju kausā cīnītos par iespēju startēt Pasaules kausa pamatsacensībās.

Savukārt no Latvijas komandas Nāciju kausā startēs Ulla Zirne, Sigita Bērziņa, Artūrs Dārznieks, Riks Kristens Rozītis, Gints Bērziņš un divvietīgā ekipāža Oskars Gudramovičs/Pēteris Kalniņš.

Visi atlēti, treneri un komandu pārstāvji (kopumā 300 cilvēki) pirmdien, 14. decembrī Vinterbergā ieradās ar negatīviem COVID-19 testa rezultātiem.

Sestdien, 19. decembrī uz starta dosies divvietīgās ekipāžas un sievietes, bet svētdien, 20. decembrī par godalgām cīnīsies vīri un tiks aizvadīts BMW Sprinta pasaules kauss, kurā piedalīsies 15 pamatsacensību ātrāko rezultātu īpašnieki.

Sestdiena, 19. decembris

09.55 1. brauciens – Divvietīgās ekipāžas

11.15 2. brauciens – Divvietīgās ekipāžas

12.50 1. brauciens – Sievietes

14.15 2. brauciens – Sievietes

Svētdiena, 20. decembris

09.25 1. brauciens – Vīri

11.00 2. brauciens – Vīri

13.00 Sprinta kauss

 Informāciju sagatavoja:

Ieva Ose

LKSF sabiedrisko attiecību pārstāve